Številka: 100-37/2021/2

Datum: 9. 6. 2021

Na podlagi 3. točke 1. odstavka 68. člena in 3. odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – Zzavar-E, 40/12 – ZUJF, 158/20 – ZIntPK-C in 203/20 – ZIUPOPDVE, v nadaljevanju ZJU) v povezavi s 25. členom Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19) Urad Vlade RS za komuniciranje, Gregorčičeva 25, 1000 Ljubljana

objavlja prosto uradniško delovno mesto za **DOLOČEN ČAS** za delo na projektu Predsedovanje Republike Slovenije Svetu Evropske unije, s polnim delovnim časom in 1 (eno) mesečnim poskusnim delom:

**PODSEKRETAR** (šifra 165) v Projektni enoti za predsedovanje Slovenije Svetu EU, **za čas od predvidoma 12. 7. 2021 do 31. 3. 2022,** ki bo opravljal naslednje naloge:

- samostojno oblikovanje ključnih sistemskih rešitev in drugih najzahtevnejših gradiv,

- vodenje in sodelovanje v najzahtevnejših projektnih skupinah,

- usklajevanje in izvajanje različnih nalog pri pripravi in izvedbi projekta predsedovanja Republike Slovenije Svetu EU,

- izvedba in sodelovanje pri drugih komunikacijskih nalogah in projektih povezanih s predsedovanjem Republike Slovenije Svetu EU,

- skrb za predstavitev Republike Slovenije, odnosi z javnostmi, zagotavljanje informacij s področja predsedovanja Republike Slovenije Svetu EU,

- priprava pisnih informacij, opomnikov, zapisnikov, sporočil za javnost,

- načrtovanje, priprava, koordinacija in upravljanje spletnih vsebin,

- načrtovanje, priprava in upravljanje vsebin na družbenih omrežjih,

- koordiniranje aktivnosti z vladnimi resorji na področju družbenih omrežij,

- oblikovanje enostavnih grafik za uporabo na družbenih omrežjih.

Kandidati, ki se bodo prijavili na prosto delovno mesto, morajo izpolnjevati naslednje pogoje:

- visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),

- najmanj 6 let delovnih izkušenj,

- najmanj osnovna raven znanja angleškega jezika,

- znanje uradnega jezika,

- državljanstvo Republike Slovenije,

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev.

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe, in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Na podlagi tretjega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

**Prijava mora vsebovati:**

1. Izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum zaključka izobraževanja ter ustanova, na kateri je bila izobrazba pridobljena.

2. Izjavo o pridobljenih delovnih izkušnjah, v kateri kandidat navede datum sklenitve in datum prekinitve delovnega razmerja (oziroma opravljanja dela) pri posameznem delodajalcu ter na kratko opiše delo.

3. Pisno izjavo o znanju angleškega jezika na osnovni ravni.

4. Izjavo kandidata, da:

- je državljan Republike Slovenije;

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

5. Izjavo, da za namen tega natečajnega postopka dovoljuje Uradu Vlade RS za komuniciranje pridobitev podatkov iz 1., 2. in 4. točke iz uradne evidence.

Kandidat odda prijavo na priloženem obrazcu in v njej poleg formalne izobrazbe navede tudi druga znanja in veščine, ki jih je pridobil. Kandidat naj prijavi priloži kratek življenjepis.

Prednost pri izbiri bodo imeli kandidati s:

* **poznavanjem in delovnimi izkušnjami s področja priprave in urejanja večjezičnih spletnih vsebin*;***
* **poznavanjem in delovnimi izkušnjami na področju odnosov z javnostmi.**

Z izbranim kandidatom bo sklenjena pogodba o zaposlitvi za **določen čas** dela na projektu Predsedovanje Republike Slovenije Svetu Evropske unije **od predvidoma 12. 7. 2021 do 31. 3. 2022 s polnim delovnim časom** **in 1 (eno) mesečnim poskusnim delom**. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na uradniškem delovnem mestu podsekretar. Izbrani kandidat ne bo imenovan v uradniški naziv, pravice in dolžnosti pa se mu določijo glede na uradniški naziv podsekretar. Izhodiščni plačni razred za delovno mesto je 42. plačni razred. Izbrani kandidat bo delo opravljal v prostorih Urada Vlade RS za komuniciranje, Gregorčičeva 25, 1000 Ljubljana oz. v drugih uradnih prostorih, kjer Urad opravlja svoje naloge. Zaposlitev se financira iz sredstev za projekt »Predsedovanje Republike Slovenije Svetu Evropske unije 2021«.

Kandidati vložijo prijavo v pisni obliki, ki jo pošljejo v zaprti ovojnici z označbo »prijava za DM 165 - PSEU«, na naslov: Urad Vlade RS za komuniciranje, Gregorčičeva 25, 1000 Ljubljana, in sicer **v roku 5 dni od objave** na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.ukom@gov.si](mailto:gp.ukom@gov.si), pri čemer veljavnost prijave ni pogojena z elektronskim podpisom. V primeru elektronske prijave morajo kandidati v zadevo elektronskega sporočila vpisati »prijava za DM 165 - PSEU«.

Kandidati bodo o izbiri pisno obveščeni najkasneje v roku 8 dni po opravljeni izbiri. Kandidatom bo obvestilo poslano na elektronski naslov, ki ga je posamezni kandidat navedel v prijavi za zaposlitev.

Dodatne informacije o postopku daje mag. Valerija Obu, telefon: 01/478-26-26, o vsebini dela pa mag. Nataša Bušljeta, telefon: 01/478-2611.

V besedilu javne objave so izrazi, zapisani v moški spolni slovnični obliki, uporabljeni kot nevtralni za moške in ženske.

mag. Uroš Urbanija

direktor